recursal/SuperWikiNEXT-32B huggingface dataset:
پرلس

قدح

پینانگ

کیلانتن

تیرنگانو

پیراک

سلنگور

نگری سمبیلان

ملاکا

جوھر

پاہانگ

سراواک

صباح

لابوان

کوالالمپور

پتراجایا

مغربی ملائیشیا

مشرقی ملائیشیا

(نیلا) ریاستیں

(سرخ) وفاقی علاقہ جات

  

بحیرہ جنوبی چین

آبنائے  
ملاکا

خلیج تھائی لینڈ

بحیرہ سولو

بحیرہ سلیبس

برونائی

انڈونیشیا

انڈونیشیا

سنگاپور

تھائی لینڈ

  


یہ **فہرست ملائیشیائی دار الحکومت** ہے۔

قومی دار الحکومت
----------------

ملائیشیا کا قومی دارالحکومت **کوالالمپور** ہے۔

2001ء میں حکومتی نشست کو کوالالمپور سے **پتراجایا** منتقل کر دیا گیا جو ایک منصوبہ بند شہر اور اب مغربی ملائیشیا کا انتظامی دار الحکومت ہے۔

**لابوان** مشرقی ملائیشیا کا انتظامی دار الحکومت ہے۔

**لابوان** اور **پتراجایا** دونوں کو خصوصی درجہ **وفاقی علاقہ** حاصل ہے۔

ریاستی دار الحکومت
------------------

| ریاست | انتظامی دار الحکومت | شاہی دار الحکومت | تاریخی دار الحکومت |
| --- | --- | --- | --- |
| جوھر | **جوھر بھرو** | موار | جوھر لامہ, کوتا تنگی |
| قدح | **الور سیتار** | الور سیتار (انک بوکت) | لیمبا بوجانگ |
| کیلانتن | **کوتا بھرو** | کوتا بھرو | کوتا لاما |
| ملاکا | **ملاکا شہر** | - |  |
| نگری سمبیلان | **سرمبان** | سیری مینانتی |  |
| پاہانگ | **کوانتان** | پیکان | پکان (1889–1898) ,کوالا لیپس (1898–1953) |
| پینانگ | **جارج ٹاؤن، پینانگ** | - |  |
| پیراک | **ایپو** | کوالا کانگسر | تیلک انتان (1528–1877), تائپنگ (1875–1937) |
| پرلس | **کانگر** | اراو |  |
| صباح | **کوتا کینابالو** | - | کودات (1882–1883), سنداکان (1883–1946) |
| سراواک | **کوچینگ** | - |  |
| سلنگور | **شاہ عالم** | کلانگ | کلانگ, کوالالمپور (1880–1978) |
| تیرنگانو | **کوالا تیرنگانو** | کوالا تیرنگانو |  |
**کامران رسول** (پیدائش: 9 اپریل 1948)، پاکستان ایڈمنسٹریٹو سروس سے تعلق رکھنے والے ایک ریٹائرڈ پاکستانی سرکاری ملازم ہیں جنھوں نے باسویں گریڈ میں پاکستان کے کیبنٹ سیکرٹری ، چیف سیکرٹری پنجاب اور بعد میں پاکستان کے سیکرٹری دفاع کے طور پر خدمات انجام دیں۔  جنرل پرویز مشرف کے دور میں رسول کو سب سے بااثر سرکاری ملازمین میں سے ایک سمجھا جاتا تھا۔ رسول کو مئی 2003 میں وفاقی سیکرٹری کے اعلیٰ ترین سول عہدے پر ترقی دی گئی تھی۔  انھوں نے مانچسٹر یونیورسٹی سے ڈیولپمنٹ ایڈمنسٹریشن میں پوسٹ گریجویٹ ڈپلوما اور پنجاب یونیورسٹی سے انگریزی میں ایم اے کیا۔

کیریئر
------

رسول نے 1972 میں پاکستان کی سول سروسز میں شمولیت اختیار کی۔ وہ قصور ، مظفر گڑھ اور جہلم کے ڈپٹی کمشنر اور کمشنر گوجرانوالہ کے طور پر کام کر چکے ہیں۔ وہ حکومت پنجاب میں صوبائی سیکرٹری خوراک، صنعت اور سیکرٹری تعلیم کے طور پر بھی خدمات انجام دے چکے ہیں۔   بنک آف پنجاب کے چیئرمین کے عہدے پر تعینات ہونے سے قبل رسول نے وزارت داخلہ میں ایڈیشنل سیکرٹری کے طور پر خدمات انجام دیں۔ چیئرمین بینک آف پنجاب کے طور پر ان کے دور میں ہی انھیں باسویں گریڈ کے اعلیٰ ترین گریڈ پر ترقی دی گئی۔  اس کے بعد وہ دسمبر میں پنجاب کے چیف سیکرٹری کے طور پر تعینات ہوئے، جو پاکستان کے سب سے بڑے صوبے کے انتظامی سربراہ تھے۔ بعد ازاں، انھیں وزیر اعظم شوکت عزیز کے تحت کیبنٹ سیکرٹری اور پھر پاکستان کے سیکرٹری دفاع کے طور پر مقرر کیا گیا۔  بطور سیکرٹری دفاع، رسول نے 2007 میں پاک بھارت سیاچن مذاکرات میں پاکستانی فریق کی سربراہی کی۔  ریٹائرمنٹ کے بعد، رسول نے ایم سی بی بینک لمیٹڈ کے اعلیٰ افسران میں شمولیت اختیار کی۔

حوالہ جات
---------

1. 1 2 3  "New chief secretary assumes charge"۔ DAWN.COM۔ December 27, 2003
2. ↑  "Top officials transferred, promoted"۔ DAWN.COM۔ May 18, 2003
3. 1 2  "Annual report" (PDF)۔ caapakistan.com.pk۔ 2008۔ اخذ شدہ بتاریخ 30 مارچ 2020
4. ↑  "Our Secretaries | Higher Education Department, Government of the Punjab"۔ hed.punjab.gov.pk۔ 01 اکتوبر 2020 میں اصل سے آرکائیو شدہ۔ اخذ شدہ بتاریخ 02 جنوری 2024  الوسيط `|url-status=` تم تجاهله (معاونت)
5. ↑  "Kamran assumes charge as Secretary Defence – Business Recorder"
6. ↑  "Kashmir talks end without progress"۔ www.aljazeera.com
Agnosticism
-----------

خدا کے ہونے یا نہ ہونے کا کسی کو علم نہیں یا علم ہو ہی نہیں ہو سکتا۔ انسانی عقل اس راز کو نہیں پا سکتی۔

Ignosticism
-----------

خدا کی حقیقت جاننے کی کوشش کرنے کا کوئی فائدہ نہیں۔

Apatheism
---------

انسان کو خدا کے ہونے یا نہ ہونے کا کوئی فیصلہ ضرور کرنا چاہیے۔

Atheism
-------

کوئی خدا موجود نہیں ہے۔

Deism
-----

خدا موجود تو ہے لیکن وہ کائنات میں کوئی مداخلت نہیں کرتا۔

Monotheism
----------

خدا ایک ہے، وہ سب سے زیادہ بااختیار ہے، اس نے دنیا بنائی اور اس میں مداخلت بھی کرتا ہے۔

Monism
------

خدا یا کائنات ایک ہی ہے۔ اس ایک نے خود کو بہت سی چیزوں میں تقسیم کر لیا اور وہ ہر شے میں موجود ہے۔

Panentheism
-----------

خدا کائنات کے ہر جانب میں موجود ہے اور وقت اور مقام کی قید سے آزاد بھی ہے۔

Henotheism
----------

ایک خدا کی عبادت کرنی چاہیے لیکن امکان ہے کہ مزید خدا بھی موجود ہوں۔

Monolatrism
-----------

ایک سے زیادہ خدا یقیناً موجود ہیں لیکن صرف ایک کی عبادت کرنی چاہیے۔

Kathenotheism
-------------

ایک سے زیادہ خدا موجود ہیں لیکن ایک وقت میں صرف ایک کی عبادت کرنی چاہیے۔

Theism
------

ایک یا کئی خدا ہو سکتے ہیں اور وہ وحی بھیج سکتے ہیں۔

Dualism
-------

ایک نہیں، دو عظیم طاقتیں ہیں جو ایک دوسرے کی ضد ہیں۔ ایک نیکی ہے، دوسری بدی ہے۔

Polytheism
----------

کئی خدا موجود ہیں اور الگ الگ کام کرتے ہیں۔

Omnism
------

تمام مذاہب ٹھیک ہیں اور سب کا احترام کرنا چاہیے۔
**محمدعبدالطیف** 10 نومبر 1939ء کو کامٹی (مہاراشٹر، بھارت) میں پیدا ہوئے۔ انھیں محمد عبد اللطیف خان اور ایم اے لطیف کے طور پر بھی جاناجاتاہے، مشرقی پاکستان( بنگلہ دیش) مسلح خدمات میں ایک ریٹائرڈ سینئر افس رہیں اور ایک سابق فرسٹ کلاس کرکٹ کھلاڑی اور کرکٹ کے منتظم بھی رہ چکے ہیں ۔

کھیل کیریئر
-----------

مڈل آرڈر بیٹسمین اور لیگ اسپنر، ایم اے لطیف 58 -1956 میں مشرقی پاکستان گرینس کے لیے کھیلتے ہوئے اپنے کیرئیرکا آغاز کیا۔ انھوں نے چار سیزن میں ابتدائی پانچ میچوں میں 66 رنز بنائے اور دو وکٹیں حاصل کیں۔ 62 -1961 میں انھوں نے قائد اعظم ٹرافی میں مشرقی پاکستان کے کپتان کے طور پر حیدرآباد کے خلاف انھوں نے109 اور 49 رنز بنائے اور فرسٹ کلاس کرکٹ میں مشرقی پاکستان کی پہلی فتح میں اہم کردار ادا کیا۔ اس سیزن میں وہ بہاولپور میں دورے پر آئی ایم سی سی کے خلاف کمبائنڈ الیون کے لیے منتخب ہوئے اور ساتھ ہی مشرقی پاکستان کے گورنر الیون اور انٹرنیشنل الیون کے درمیان ڈھاکہ میں ایک میچ کے لیے منتخب کھلاڑیوں میں لطیف واحد مقامی کھلاڑی تھے۔

حوالہ جات
---------

1. ↑  Abdul Latif batting by season
2. ↑  Abdul Latif bowling by season
3. ↑  Hyderabad v East Pakistan

سانچہ:کامٹی
**کشتی کی باقیات** (انگریزی: Shipwreck) کسی غرقاب کشتی کے باقی ماندہ ملبے، کشتی پرزوں، مسافرین کی مردہ لاشیں، ان کے سامان، جہاز رانی اور جہاز رانوں اور ان کے اہم انتظامیہ کی چیزوں کو کہا جاتا ہے۔ ان سب چیزوں میں کچھ چیزیں پانی کی سطح کے اوپر مل سکتے ہیں اور سمندر کی تہ پر مل سکتے ہیں۔ غرقاب جہاز میں سے کچھ چیزیں پانی کی سطح پر یا سمندر کے کنارے زمین کے کسی کونے پر پہنچ سکتے ہیں۔ ان میں کئی بار مردہ لاشیں ہو سکتے ہیں۔ انسانی لاشیں غرقاب ہو کر پانی کی سطح پر از خود پھیلتے پھلیتے پہنچ سکتی ہیں، مگر ان میں وقت کے گزرنے کے ساتھ ساتھ بد بو پیدا ہو سکتی ہے۔ مردہ انسانی لاشیں وقت کے ساتھ مسخ شدہ ہو سکتی ہیں۔ کئی بار رنگ بدل کر سفید یا سیاہ ہو سکتا ہے۔ نیز یہ بھی ممکن ہے جس حادثے کی وجہ سے ایک جگہ پر نہ ہو بلکہ ٹکڑوں میں دست یاب ہو۔ یہ بھی ممکن ہے کہ انسانی جسم کا بیشتر حصہ یا کچھ حصہ مچھلی اور دیگر آبی جانور جیسے کہ شارک کھا لیں۔ اصل جہاز میں اکثر ثابت اور پھیلا ہوا حصہ سمندر کے اندر ہی پایا جاتا ہے۔ مگر جہاز جب ڈوبتا ہے تو اکثر بکھر جا سکتا ہے۔ اس کی وجہ سے اکثر چھوٹے چھوٹے پرزے آبی سطح کے اوپر جا سکتے ہیں۔ یہ آبی سفر کرنے والوں کسی غرقاب جہاز کے مقام کا اشارہ بھی دے سکتے ہیں۔ مسافرین اور جہاز رانی کے سامان بھی اسی طرح پانی بہت نیچے یا سطح پر مل سکتے ہیں۔ محققین جہاز سے ملنے والے ملبے کی مناسبت سے حادثے کی وجوہ پتہ چل سکتے ہیں۔

چند دست یاب کشتیوں کی باقیات
----------------------------

کچھ لوگوں کا دعوٰی ہے کہ حضرت نوح علیہ السلام کی کشتی کی باقیات ایک پہاڑ کی چوٹی سے مل گئیں ہیں۔

2017ء میں جاپان کے اوگا شہر کے قریب اکیتا ضلع کے ساحل پر غرقاب کشتی کا ملبہ اور انسانی ڈھانچے بر آمد ہوئے تھے۔ جاپانی حکام ان آٹھ افراد کی لاشوں کی شناخت کرنے کی کوشش میں لگے تھے جن کی لاشیں اس لکڑی کی کشتی سے ملی ہیں۔ یہ دعوٰی کیا گیا ہے کہ یہ شمالی کوریا کے چند ماہی گیر اسی علاقے میں لاپتہ ہو گئے ہیں۔

نومبر 2019ء میں دریائے ستلج میں کشتی الٹ گئی، ڈوبنے والے 10 افراد کی لاشیں نکال لی گئیں۔کشتی میں تیس افراد سوار تھے۔ علاقے کے مکینوں کے مطابق کشتی میں سوار افراد کا تعلق ہیڈ سلیمانکی اور حویلی لکھا سے ہے۔ متاثرہ افراد معمول کے مطابق کھیتی باڑی کے لیے دریا عبور کرکے میں جا رہے تھی۔

مزید دیکھیے
-----------

* حادثہ
* سمندر
* جہاز رانی

حوالہ جات
---------

1. ↑  حضرت نوح علیہ السلام کی کشتی کی باقیات ایک پہاڑ کی چوٹی سے مل گئیں
2. ↑  جاپان میں ’بھوت کشتی‘ سے انسانی ڈھانچے برآمد
3. ↑  "دریائے ستلج میں کشتی الٹ گئی، ڈوبنے والے 10 افراد کی لاشیں نکال لی گئیں"۔ 06 دسمبر 2019 میں اصل سے آرکائیو شدہ۔ اخذ شدہ بتاریخ 06 دسمبر 2019  الوسيط `|url-status=` تم تجاهله (معاونت)
**شاہ پور دروٹہ** (انگریزی:SHAHPUR DUROOTA)ضلع لیہ، پنجاب، پاکستان کی تحصیل کروڑکا ایک آباد مقام ہے۔ شاہ پور دورٹہ کروڑ لعل عیسن کا اہم قصبہ ہے۔ یہ اپنے جلو میں طویل تاریخی سفر رکھتا ہے۔ اس کے قریب ہی دورٹہ واقع ہے۔ دورٹہ کی وجہ تسمیہ یوں بیان کی جاتی ہے کہ یہاں دو عدد رہٹ چلا کرتے تھے۔ جس کی وجہ سے دورہٹا اور بعد ازاں دروٹہ مشہور ہوا۔ (سرائیکی زبان میں رہٹ کنویں کی چرخی کو کہتے ہیں) مغل بادشاہ ہمایوں کے عہد میں یہاں حضرت محی الدین المعروف قادر شیر کاظمی نے ڈیرہ غازیخان سے علیانی، دستی اور ٹھگیانی قبیلوں کے ہمراہ آ کر رہائش اختیار کی۔ انھوں نے یہاں آ کر بہت سے غیر مسلموں کو مسلمان کیا۔ان کا خاندان یہیں آباد ہے اور وسیع رقبوں کا مالک ہے۔ حضرت سید قا در شیرشاہ رحمۃ اللہ علیہ کے نام سے اس قصبہ کا نام شاہ پور رکھا گیا۔ ان کا مزار یہاں مرجع خلائق ہے۔1960ء میں اس کو یونین کونسل کا درجہ دیا گیا۔

ضلع لیہ کی دیگر تحصیلیں
-----------------------

* تحصیل چوبارہ
* تحصیل لیہ
* تحصیل چوک اعظم
* تحصیل فتح پور

مزید دیکھیے
-----------

* لیہ
* ضلع لیہ

حوالہ جات
---------



| * د
* ب
* ت
ضلع لیہ کے موضوعات |
| --- |
| تحصیلیں | تحصیل فتح پور  ·  تحصیل لیہ  ·  تحصیل چوبارہ  ·  تحصیل چوک اعظم  ·  تحصیل کروڑ  ·  |
| شہر | کروڑ لعل عیسن  ·  لدھانہ  ·  لیہ  · کوٹ سلطان  ·  پہاڑ پور  ·  جمن شاہ  · پیر جگی شریف  ·  فتح پور  ·  شاہ پور دروٹہ  · نواں کوٹ  ·  شیر گڑھ  ·  کھجیاں شرف دین  · ٹبی کلاں  ·  لسکانی والا  ·  سہو والا  · سرگانی نشیب  ·  راجن شاہ  ·  خان والا  · بستی قاضی  ·  باغ والا  ·  |
| اہم مقامات | لیہ ریلوے اسٹیشن  ·  |
| حلقات قومی اسمبلی | حلقہ این اے۔181  ·  حلقہ این اے۔182  ·  |
احمد شاہ درانی

  

'درانی، "و" **ابدالی، شاخوں کا اصل مرکز پنجپائی زیرک قبائل** جو پاکستان کشمیر اور افغانستان میں پایا جانے والا پشتونوں کا سب سے بڑا قبيلہ ہے۔ ان میں درانی قبیلے کے کچھ لوگ ایران میں بھی پائے جاتے ہیں۔ دراصل درانی قبیلے کا پرانا نام ابدالی تھا جو بعد میں درانی ہو گیا۔

  

اٹھارویں صدی کے وسط میں احمد شاہ ابدالی نے درانی سلطنت کی باگ ڈور سنبھالنے کے بعد "پادشاہ در دران "( موتیوں کا موتی بادشاہ ) کا لقب جرگے کے سردار نصرالله خان نورزئی احمد شاه کو دیا۔ اس نے قندھار کے ارد گرد پشتون قبائل کو متحد کیا اور اپنا نام **احمد شاہ ابدالی** سے تبدیل کر کے **احمد شاہ درانی** رکھا۔ بعد میں پورا قبيلہ **درانی** نام سے جانا جانے لگا۔ احمد شاہ کے دور حکومت سے لے کر آج تک افغانستان کے تمام حکمرانوں کا تعلق اسی قبيلہ سے ہے۔ افغانستان کے سابقہ شاہی خاندان کا تعلق اسی قبيلے سے ہے۔ اور طالبان سپریم لیڈر امیرالمومنین شیخ ہیبت الله اخوندزاده بھی درانی کے ذیلی شاخ نورزئی سے تعلق رکھتے ہے

درانی قبيلے ميں خواندگی کی شرح 25 فيصد ہے جو ارد گرد کے دوسرے پشتون قبائل کے مقابلے میں سب سے زیادہ ہے اس قبيلے کے لوگ دوسرے قبائل کے لوگوں سے زيادہ روشن خيال مانے جاتے ہیں۔ درانی پشتونوں کا ایک بڑا حصہ بیوروکریٹس، سرکاری حکام، تاجروں اور فوج کے بڑے افسروں پر مشتمل ہے۔

مشاہیر
------

* عصمت اللہ درانی
* سلیم درانی

حوالہ جات
---------
**میگھا** ،ایک کرناٹک موسیقار پاپناسم سیون کی پوتی ہے ۔ چنئی میں پیدا ہوئی، وہ بنگلور منتقل ہو گئی جہاں اس نے اپنی زیادہ تر تعلیم حاصل کی۔ اس نے چنئی میں کامرس میں بیچلر کی ڈگری حاصل کی اور 2007 میں پلے بیک سنگنگ کے میدان میں قدم رکھتے ہوئے انسانی وسائل میں ماسٹر کی ڈگری حاصل کی۔ اس نے مشہور موسیقار آگسٹین کی رہنمائی میں مغربی کلاسیکی موسیقی میں ٹرینیٹی کالج لندن سے گریڈ 8 مکمل کیا ہے۔

کیریئر
------

میگھا ساؤتھ انڈین فلم انڈسٹری میں پلے بیک سنگر ہیں۔ انھیں فلم انڈسٹری میں میوزک ڈائریکٹر وجے انٹونی نے فلم نان آونلائی (2007) میں متعارف کرایا تھا اور انھوں نے میوزک ڈائریکٹرز کے ساتھ کام کیا ہے جن میں الائیاراجا ، اے آر رحمان ، حارث جیراج ، دیوی سری پرساد ، وجے انٹونی اور ڈی ایمان شامل ہیں۔ گانے میں کامیابی حاصل کرنے کے بعد، اس نے نیورو لسانی پروگرامنگ کی تکنیک سیکھنے میں دلچسپی پیدا کی۔ اسے NLP کے بانی جان گرائنڈر سے سیکھنے کا موقع ملا۔ اپنی دلچسپی کو مزید آگے بڑھانے کے لیے، 2011 میں اس نے ذاتی مسائل اور ذہنی دباؤ پر قابو پانے کے لیے NLP ماڈلنگ پر پروگرام پیش کرنے کے لیے سکول آف ایکسی لینس کی مشترکہ بنیاد رکھی۔ افراد کے لیے NLP سیشنز اور پروگراموں کی نمائش کے بعد، اس نے سکول آف ایکسی لینس کی شریک بانی کے ساتھ مل کر بڑے پیمانے پر لوگوں کو کور کرنے کے لیے تقریبات اور سیشنز کے انعقاد پر کام کرنا شروع کیا، جس میں ممبئی کے مشنری اسکولوں کے پسماندہ بچوں کے لیے NLP سیشنز بھی شامل ہیں تاکہ اعتماد میں اضافہ ہو اور اس پر قابو پایا جا سکے۔ ذاتی چیلنجز. اس مرحلے کے دوران، میگھا اور اس کے کاروباری پارٹنر نے ذاتی ترقی کے لیے ایک نئی ٹیکنالوجی کو تیار کرنا اور اختراع کرنا شروع کیا جسے ایکسیلنس انسٹالیشن ٹیکنالوجی (EIT) کہا جاتا ہے۔ وہ EIT ماہرین کی ایک ٹیم تیار کرنے پر کام کر رہی ہے، جس کو ان کے ذریعے تربیت دی گئی ہے تاکہ ملک بھر میں EIT کا استعمال کرتے ہوئے ذاتی تبدیلی کے ذریعے کاروبار، صحت اور میراثی سرعت کی خدمات فراہم کی جا سکیں۔

لائیو پرفارمنس
--------------

میگھا نے مختلف کنسرٹس، سٹار نائٹس اور کنسرٹ (دنیا) کے دورے پر ہیریس جیراج جیسے میوزک ڈائریکٹرز کے ساتھ براہ راست پرفارم کیا ہے -

وہ چنئی میں مغربی کلاسیکی کنسرٹس اور مدراس میوزیکل ایسوسی ایشن کوئر کے ساتھ فعال طور پر پرفارم کرتی ہے۔
ریاستہائے متحدہ میں پورٹلینڈ، اوریگون کا امیوز مینٹ پارک جس کا نام اڈرینالین پیک رکھا گیا ہے۔ انگریزی زبان میں امیوزمنٹ کا لفظ لطف اندوزی کے لیے مستعمل ہے۔ اس طرح امیوز مینٹ پارک کا مطلب عام مشاہدے سے بالا تر لطف فراہم کرنے والا پارک 
**لطف اندوزی** (انگریزی: Amusement) اور اسی طرح "خوشی" دو جدا گانہ مگر بہ ظاہر ہم معنی الفاظ ہیں جن کا فرق کرنا آسان نہیں ہے۔ اس کی وجہ یہ ہے کہ بہت سی زبانوں میں جملے ہوتے ہیں جو براہ راست کسی ایسی چیز کا ترجمہ کرتے ہیں جیسے "زید مجھے خوش کرتا ہے" یا "زید مجھے خوشی دیتا ہے۔" اور یہ دونوں کئی زبانوں میں تفریق نہیں کیے جاتے ہیں۔ جب کہ انگریزی زبان میں خوشی اور لطلف اندوزی کا فرق واضح اور عیان ہوتا ہے۔ آکسفورڈ ایڈوانسڈ ڈکشنری کے مطابق ، "لطف اندوز ہونے" کا مطلب ہے: [بے حساب اسم] "خوشی جو آپ کو کسی چیز سے مل جاتی ہے۔" اس طرح آپ اپنی سرگرمی جیسے "مشغول" سے لطف اندوز ہو سکتے ہیں۔ اس لفظ کو استعمال کرنے کا ایک اور طریقہ ہے "[کچھ کرنا] لطف اندوز ہونے کے لیے۔" آپ "[کسی کا] لطف اندوز ہو سکتے ہیں" اور کوئی "کسی چیز کا اپنا لطف اٹھا سکتے ہیں"۔ "لطف اندوز" "تفریح" کا مترادف معنی ہے۔ "لطف اٹھانا / محسوس کرنا" کے معنی ایک ہی چیز ہیں جیسے "تفریح ​​کرنا"۔ دوسرے الفاظ میں ، "تفریح" "اپنے آپ سے لطف اندوز ہونے کا احساس" ہے۔

انسانی جماع میں معنی
--------------------

لطف اندوزی کا لفظ اردو زبان میں کثرت سے جماع کے عمل کے لیے کیا جاتا ہے۔ اس عمل میں دو فریق، مرد اور عورت ایک انتہائی مسرت کی کیفیت کا احساس کرتے ہیں، جسے مجازی طور پر لطف اندوزی کہا جاتا ہے، حالاں کہ یہ اس کا حقیقی استعمال نہیں ہے۔

مزید دیکھیے
-----------

* خوشی

حوالہ جات
---------

1. ↑  لطف اندوز اور خوشی کے مابین فرق
2. ↑  کام کی بات: آرگیزم (سکون) کیا ہوتا ہے؟
جین بیپٹسٹ لمارک
**لمارکیزم** یا **لمارکیت** ، ایک مفروضہ ہے جو دنیا میں جانداروں کے ارتقا کے لیے استعمال ہونے والے چند مفروضی نظریات میں سے ایک ہے۔ اس کے بنیادی دو پہلو ہیں پہلا **استعمال اور نہ استعمال** اور دوسرا **نرم وراثت**۔

استعمال اور نہ استعمال
----------------------

ایک لمبی گردن والا زرافہ
استعمال اور نہ استعمال سے مراد یہ ہے کہ لمارک کے مطابق جب جانور اعضاء میں سے کسی ایک عضو کا بہت استعمال کرتے ہیں تو وہ مضبوط ہوتا رہتا ہے اور غلبہ حاصل کرتا ہے مثال کے طور پر اس نظریے کے مطابق ہزاروں سال پہلے زرافے کا گردن بالکل گائے بھینس اور دیگر قریبی رشتہ داروں جیسا چھوٹا ہوتا تھا،پھر جب چھوٹے چھوٹے پودے کم ہونے لگے تو زرافے خوراک حاصل کرنے کے لیے گردن اوپر درختوں کی طرف کرنے کی کوشش کرتے رہیں یہاں تک کہ اوپر کی طرف گردن کر کے درختوں کی پتے کھانے کی کوشش کی وجہ سے ان کی گردن کی لمبائی میں اضافہ ہوتا ہے رہا اور گردن اتنی لمبی ہو گئی جتنی آج کل کے زرافوں کی نسل ہے۔ یہ سب اس خاص عضو (گردن) کے یادہ **استعمال** کی وجہ سے ہوا۔ اس نظریہ کا دوسرا نکتہ **استعمال نہ کرنا** ہے، یعنی جو جاندار کسی خاص عضو کا استعمال نہیں کرتے وہ اعضاء کمزور سے کمزور تر ہوتے ہیں یہاں تک کہ غائب ہوجاتے ہیں، اس کی مثال ساپ ہے جو ارتقائی طور پر چپکلیوں کے قریبی رشتہ دار ہے، اس کے پہلے پاؤں ہوتے تھے لیکن جب ماحول میں تبدیلیاں اور خطرات پیدا ہونے لگے تو یہ غاروں میں رینگنے لگے ، رینگنے کی وجہ سے ان کا پاؤں پر چلنا کم ہو گیا اور یوں پاؤں کا استعمال کم ہونے لگا، دھیرے دھیرے ان کے پاؤں ختم ہونے لگے اور ہزاروں سال بعد سانپ موجودہ شکل میں ارتقا کرگئے۔

نرم وراثت
---------

اس نظریے کے مطابق جو خصوصیات کسی جانداروں نے حاصل کیے ہیں جیسے زرافے کی لمبی گردن کا حصول، سانپ کے پاؤں کا غائب ہونا، وغیرہ وہ سب خصوصیات وراثت (inheritance) کی شکل میں عمل تولید کے ذریعے اگلی نسل میں منتقل کی جاتی ہے،

جدید سائنس اور لمارکیم
----------------------

جدید سائنس اس نظریے سے متفق نہیں۔ جدید سائنس کی مطابق تمام تر خصوصیات اگلی نسل تک ڈی این اے کے ذریعے پہنچتی ہے ، زندگی میں حاصل شدہ کسی قسم کے چیزوں کا انتقال اگلے نسل میں نہیں ہوتا مثال کے طور پر اگر ایک شخص زندگی لنگڑا ہو گیا ہے تو اس کا ہر گز یہ مطلب نہیں کہ اس کی اولاد میں سے بھی لنگڑا پیدا ہو گا کیوں لنگڑا پن اس کے ڈی این اے میں نہیں بلکہ یہ حالت اس کی یز کی دوران ہوئی ہے، مگر جب ڈی این اے میں کوئی تبدیلی ہو گی تو وہ اگلی نسل تک منتقل ہو سکتی ہے ۔ البتہ اگر کوئی چیز نسلی ہے اور نسل در نسل ڈی این اے کے واسطے پہنچ رہی ہیں تو وہ اگلی نسل میں بھی ڈی این اے کے ذریعے سے منتقل ہونگیں۔لہذا جدید سائنس لمارک کے نظریے کو نہیں مانتا۔

مید دیکھیے
----------

* ڈارونیزم
* نظریہ ارتقا
**قلعہ سیوی** قلعہ میر چاکر خان اور قلعہ سبی سے بھی معروف ہے  

یہ قلعہ کوئٹہ سے 160 کلومیٹر جنوب مشرق میں سبی میں واقع ہے۔قلعہ میر چاکر خان رند نے 15ویں صدی میں تعمیر کروایا تھا۔
سبی شہر سے چند قدم کے فاصلہ پر سیوی قلعہ واقع ہے یہ قدیم قلعہ ہندو دور حکومت میں تعمیر ہوا تھا ۔ 15 صدی عیسوی میں شاہ بیگ ارغون نے سلطان پیرولی کی اولاد کو شکست دے کر قلعہ فتح کر لیا ۔ شاہ بیگ ارغون نے سیوی قلعہ کی ازسر نو تعمیر کی گنبند نما طرز تعمیر کے آثار آج بھی نمایاں ہیں ۔ پنی قبیلہ نے 1575 عیسوی میں سیوی قلعہ میں رہائش اختیار کی تھی ۔ تحصیل دفتر سبی کے ریکارڈ کے مطابق دھپال پنی قبیلہ نے سیوی قلعہ میں رہائش اختیار کی تھی قلعہ کے اندر کمرے تعمیر کیے تھے ۔ اب بھی قلعہ کے اطراف اراضی دھپال اقوام کی ملکیت ہے ۔

آئین اکبری کے مطابق سیوی قلعہ ان کے زیر اثر تھا اور ذوالنون ارغون کے بیٹے شاہ بیگ ارغون نے شال اور سبی کو بڑی جدوجہد کے بعد جام نظام الدین سے دوبارہ حاصل کیا اور سیوی قلعہ کی 1511 میں دوبارہ تعمیر کی اور مرزا عیسی ترخان کو گورنر مقرر کیا تھا

سید ابوالفضل نے سبی پر تسلط قائم کرنے کے لیے مہمات روانا کیں پنی قبائل کی سخت مزاحمت کے بعد سیوی قلعہ پر قبضہ ہوا۔ اور ان کے انخلا کے بعد پنی قبائل نے دوبارہ ضلع اور قلعہ کا کنٹرول سنبھال لیا ۔ معروف تاریخ دان میرمعصوم شاہ بخاری کی نگرانی میں 1595 تیسری مہمات کی گیں۔
اکبر بادشاہ کے وقت میں سبی اور ملحقہ علاقے مغل سلطنت کا حصہ تھے اور باقاعدگی سے واجبات ادا کرتے تھے
مغل سلطنت کے بادشاہ اورنگ زیب عالمگیر کے بھائی داراشکواہ نے بغاوت میں ناکامی پر فرار ہونے کی کوشیش کی اور سبی کے قریب علاقہ ڈھاڈر سے گرفتار ہوئے اور اس وقت جنید خان پنی باروزئی نے ان کی گرفتاری میں اہم کردار ادا کیا تھا ۔ اورنگ زیب عالمگیر نے ان کے بیٹے مرزا خان باروزئی کو 1695 میں نواب کا خطاب دیا اور بالائی سندھ کا منتظم مقرر کیا ۔ اس کے بعد نواب بختیارخان باروزئی کو 1700 میں نظام افواج نے قتل کر دیا۔
سندھ کے یار محمد کلوڑا نے 1712 میں سبی اور مظافات میں حکمرانی قائم کی لیکن جلد ہی احمد شاہ درانی کی بڑھتی ہوئی طاقت نے ان کو واپس جانے پر مجبور کر دیا۔
درانی سلطنت میں مقامی حکمرانی باروزئی قبائل کو دی گی ۔ احمد شاہ ابدالی نے محمد خان باروزئی کو سبی کا اور اسماعیل خان باروزئی کو سانگان کا منتظم مقرر کیا

حوالہ جات
---------

| * د
* ب
* ت
پاکستان کا پرچم پاکستان میں قلعے |
| --- |
| 
* قلعہ باغسر
* قلعہ رام کوٹ
* لال قلعہ، مظفرآباد
* فورٹ منرو
* قلعہ سبی
* بلتت قلعہ
* قلعہ سکردو
* قلعہ التیت
* قلعہ شگر
* تھوقسی کھر
* قلعہ بالا حصار
* قلعہ چترال
* قلعہ مستوج
* درہ مالاکنڈ
* ہینڈی سائیڈ فورٹ
* قلعہ اٹک
* قلعہ روہتاس
* قلعہ دراوڑ
* قلعہ لاہور
* نور محل
* قلعہ پھروالہ
* قلعہ شیخوپورہ
* قلعہ ملتان
* فورٹ عباس
* قلعہ نندنہ
* ستگھرہ
* کوٹ ڈیجی قلعہ
* رانی کوٹ
* موہٹہ پیلس
* فیض محل
* منوڑہ فورٹ، کراچی
* پکا قلعہ
* قلعہ عمرکوٹ
* قلعہ روات
* قلعہ جمرود
* علی مسجد فورٹ
* قلعہ بجنوٹ

 |  |
| **مزید دیکھیے:** پاکستان میں قلعے |

1. ↑
نواب بیگم فیض النساء چودھرانی (1834ء تا 1903ء) ہومنا آباد کی زمیندار تھیں جو آج کل بنگلہ دیش کے ضلع کومیلا کی پشم گاؤں ریاست ہے۔وہ خواتین کی تعلیم اور دوسرے سماجی کاموں کے لیے بہت مشہور ہیں۔ان کی سماجی خدمات کے اعتراف میں 1889ء میں ملکہ وکٹوریا نے فیض النساء کو "نواب" کے لقب سے نوازا۔ اس لقب "نواب" نے انہیں جنوبی ایشیا کی پہلی نواب خاتون کا اعزاز بخشا۔

فیض النساء کا علمی و ادبی کام 1857ء کے بعد سے تعلق رکھتا ہے جب مسلمان ہر طرف سے تنزلی کا شکار تھے۔ فیض النساء نے اس دور میں اپنی تہذیب کو مد نظر رکھتے ہوئے خواتین کی تعلیم کے لیے اسکول قائم کرنا شروع کیے۔ اس طرح انہوں نے مسلمان خواتین کو تعلیم سے روشناس کروا کے ناامید مسلمانوں میں اعتماد و مضبوطی کے اوصاف پیدا کرنے کی کوشش کی۔

مسلمان خواتین کی تعلیم کی حامی، ایک ہمدرد اور سماجی کارکن کے طور پر کام کرنے والی فیض النساء کومیلا میں پیدا ہوئیں جو آج کل کے بنگلہ دیش میں واقع ہے۔ ان کی شادی اپنے دور پرے کے کزن اور پڑوسی زمیندار، محمد غازی سے 1860ء میں ہوئی۔ فیض النساء اس کی دوسری بیوی تھیں اور صرف دو بیٹیوں کی پیدائش کے بعد انہوں نے اس سے علیحدگی اختیار کر لی۔ان کی بیٹیوں کے نام ارشد النساء اور بدرالنساء ہیں۔ 1883ء میں اپنی والدہ کی وفات کے بعد وہ زمیندار بن گئیں اور پھر سماجی اور فلاحی کاموں میں ان کی مصروفیات میں اضافہ ہو گیا اور اس طرح 1889ء میں انہیں برٹش انڈیا کی پہلی نواب خاتون ہونے کا اعزاز ملا۔ انہوں نے دوسرے ادبی کام بھی سر انجام دیے جیسے سنگیت سار، سنگیت لاہاری اور تتوا و جاتیا سنگیت وغیرہ۔ وہ اپنے پرخلوص علمی اور فلاحی کاموں، اسکولوں، مدرسوں اور ہسپتالوں کے قیام کے لیے جانی جاتی ہیں۔

ابتدائی زندگی اور پس منظر:  

چودھرانی 1834ء میں پشم گاؤں جو ضلع کومیلا میں لکشم کے زیر تحت تھا، میں پیدا ہوئیں۔ ان کے والد احمد علی چودھری تھے جو شاہزادہ مرزا اورنگزیب، نواب، خان بہادر، مغل شہنشاہوں کی اولاد اور ہومنا آباد پشم گاؤں ریاست کے زمیندار کے طور پر بھی مشہور تھے۔

حوالہ جات
---------

1. ↑   — اخذ شدہ بتاریخ: 10 اکتوبر 2015 — مصنف: فرانس کا قومی کتب خانہ  — اجازت نامہ: آزاد اجازت نامہ
2. ↑
3. ↑  "Famous Bengali: Nawab Faizunnesa Chowdhurani … | Bangladesh"۔ Mybangladesh.tumblr.com۔ 12 جون 2012۔ 26 دسمبر 2018 میں اصل سے آرکائیو شدہ۔ اخذ شدہ بتاریخ 4 ستمبر 2013  الوسيط `|url-status=` تم تجاهله (معاونت); تحقق من التاريخ في: `|access-date=, |date=` (معاونت)
4. ↑  "বাংলা সাহিত্যে মুসলমান নারী"۔ Daily Sangram۔ 04 اکتوبر 2013 میں اصل سے آرکائیو شدہ۔ اخذ شدہ بتاریخ 3 ستمبر 2013  الوسيط `|url-status=` تم تجاهله (معاونت); تحقق من التاريخ في: `|access-date=` (معاونت)
5. ↑  "নারী মহীয়সী"۔ Jaijaidin۔ 26 دسمبر 2018 میں اصل سے آرکائیو شدہ۔ اخذ شدہ بتاریخ 3 ستمبر 2013  الوسيط `|url-status=` تم تجاهله (معاونت); تحقق من التاريخ في: `|access-date=` (معاونت)
**چوہان** خود کو ایک اگنی ونشی (آگ سے پیدا) بتاتے ہیں۔ مگر چوہان سلطنت کی تحریروں سے پتہ لگتا ہے کہ یہ قوم ایک سوریاونشی قوم ہے۔ چوہان قوم بھارت اور پاکستان میں پائی جاتی ہے۔ تاریخ میں ان کو پرتھوی راج چوہان کی سلطنت کی وجہ سے خاص طور پہ یاد کیا جاتا ہے۔ تاریخی، ثقافتی اور تعداد کے لحاظ سے ان کو بھارت اور پاکستان میں (لیکن خاص طور پہ بھارتی ریاست راجستھان میں) بہت اہمیت دی جاتی ہے۔یاد رہے کہ گجر اور راجپوت قوموں میں اس بات پہ اختلاف پایا جاتا ہے کہ پرتھوی راج چوہان گوجر تھا یا راجپوت۔؟ یاد رہے کہ چوہانوں میں گرجر اور راجپوت دونوں پائے جاتے ہیں۔

شروعات
------

چوہان کے لیے اگنی ونش کا نظریہ پیش کیا جاتا ہے ۔ اس نظریے کے مطابق 'ابو" کے پہاڑ کے اوپر چار خاندانوں کے اجداد کا جنم ہوا جن میں پنوار،چوہان،پریہار،اور سولنکی شامل ہیں ۔ مگر چوہان دور میں لکھی گئی تحریروں میں ان کو سوریاونشی اور شری رام چندر کی اولاد لکھا گیا ہے ۔

تاریخ
-----

چوہان کی سلطنت کا آغاز چھٹی صدی کے قریب ہوا ۔ چوہان شروع میں دیگر سلطنتوں جیسے گوہل اور پریہاروں کے زیر اثر رہے اور قبائل کے ساتھ ساتویں اور آٹھویں صدی کے عرب حملوں کو ناکام بنایا ۔ کچھ سالوں بعد چوہانوں کی آزاذ سلطنت قائم ہو گئی۔
ایک نویاتی معمل کا لکیری خاکہ جس میں اس کے بنیادی حصے اور ان کا آپس میں ربط ظاہر کیا گیا ہے؛ ان حصوں کے کام کے بارے میں مزید تفصیل مضمون میں درج ہے۔
**نویاتی معمل** (nuclear reactor) کو جوہری معمل کے نام سے بھی یاد کیا جاتا ہے۔ اصل میں نویاتی معمل ایک ایسی اختراع کو کہا جاتا ہے کہ جو نویاتی زنجیری تعامل (nuclear chain reaction) کو پیدا کرتا ہے اور پھر اس کو قابل تضبیط انداز میں قائم رکھتا۔ بنیادی طور پر ایک نویاتی معمل انتہائی سادہ طریقۂ کار پر کام کرتا ہے اور فی الحقیقت تمام تر تابکار اور مضر صحت مواد استعمال کرنے کے باوجود مقصد محض بھاپ پیدا کرنا ہوتا ہے تاکہ اس بھاپ کو دباؤ کے تحت عنفہ (turbine) کے پنکھوں پر مار کر برقی مولّد (electric generator) چلایا جاسکے جو بجلی پیدا کرتا ہے۔

کیسے کام کرتا ہے؟
-----------------

ایک نویاتی معمل جیسا کہ نام سے ظاہر ہے جوہری نویاتی ذرات یعنی زیرجوہری ذرات میں موجود جہدی توانائی کو بطور ایندھن استعمال کرتا ہے اور اس توانائی سے کام لے کر عنفہ چلایا جاتا ہے جو بجلی پیدا کرنے کا سبب ہوتا ہے۔ اب چونکہ وہ جوہری نویات جو اس طرح جہدی توانائی کا اخراج کرتے ہیں ناپائیدار عناصر میں ہوتے ہیں اور ان کو مشعہ نویدہ (radionuclide) میں شمار کیا جاتا ہے جو اس توانائی کو تابکاری کی شکل میں نکالتے رہتے ہیں، لہذا، نویاتی معمل کے عمل کو یوں بھی بیان کیا جا سکتا ہے کہ نویاتی معمل، تابکار ایندھن کو استعمال کر کہ قابل استعمال برقی توانائی یا بجلی پیدا کرتا ہے۔

### محض ایندھن

جوہری یا ایٹمی بجلی گھر وغیرہ کے نام سے جوہری توانائی کا جو تصور پیوست ہو چکا ہے اصل میں بجلی کی پیداوار سے اس کا کوئی خاص تعلق نہیں اور کوئلہ یا کوئی اور حیاتیاتی ایندھن یا پن چکی وغیرہ استعمال کر کے چلائے جانے والے عام بجلی گھر کی طرح جوہری بجلی گھر بھی بالکل ویسے ہی کام کرتا ہے۔ دونوں ہی اقسام کے بجلی گھر یا بالفاظ دیگر معملین (reactors) پانی کو گرم کر کے بھاپ تیار کرتے ہیں جس سے برقی مولّد چلا کر بجلی بنائی جاتی ہے اور فرق صرف پانی گرم کرنے کے لیے استعمال کیے جانے والے ایندھن کا ہوتا ہے۔

### نویاتی انشقاق

نویاتی معمل میں استعمال ہونے والے ایندھن کے حبوب (pellets) کی تصویر۔
* تفصیلی مضمون کے لیے **نویاتی معمل** ملاحظہ کریں۔ نویاتی انشقاق

ایک نویاتی معمل کا ایندھن لکڑی کی طرح جلنے کی بجائے نویاتی انشقاق (nuclear fission) کے عمل سے حرارت پیدا کرتا ہے، نویاتی انشقاق کے وقت جب جواہر کے نوات (nuclei) شق ہوتے ہیں تو چھوٹے جواہر میں ٹوٹنے کے ساتھ ہی ساتھ ان سے توانائی بھی خارج ہوتی ہے اور اسی توانائی کو جوہری توانائی کہا جاتا ہے جو حفری ایندھن (fossil fule) کی حرارتی توانائی کی طرح پانی ابالنے کے مقصد میں لگائی جا سکتی ہے۔

بعض جواہر کے شق ہونے یعنی انشقاق کرنے کی وجہ ان کی بے ثباتی کیفیت ہوتی ہے اور اسی وجہ سے ان کو بیثبات جواہر (unstable atoms) اور ان کے نوات کو مشعہ نویدہ کہا جاتا ہے، یہ بیثبات جواہر مقداری طبیعیات کے اصولوں کے مطابق ائتلاف (fussion) اور یا پھر انشقاق کے مظاہر پیدا کرسکتے ہیں اور اس دوران متعدد اقسام کے ذرات یا اشعاع کا اخراج کرتے ہیں جن کو جوہری توانائی بھی کہا جاتا ہے اور تابکاری (radiation) بھی۔

مزید دیکھیے
-----------

* binding energy
* یورینیم
* کریٹیکل ماس
* جوہری بجلی گھر
* ایٹمی بجلی گھر
* بریڈر ری ایکٹر
* فشن بمقابلہ فیوزن

حوالہ جات
---------
**سید نہال ہاشمی** ، ایک پاکستانی آئینی وکیل اور سیاست دان ہیں جو مارچ 2015 سے فروری 2018 تک سینیٹ آف پاکستان کے رکن رہے۔

ابتدائی زندگی
-------------

نہال ہاشمی 28 جنوری 1960 کو ہندوستان کے ضلع بہار سے تعلق رکھنے والے ایک اردو بولنے والے گھرانے میں پیدا ہوئے۔ وہ ایک ممتاز طالب علم رہنما تھے اور انھوں نے آل پاکستان یوتھ لیگ کے نام سے اپنی سیاسی تنظیم کی بنیاد رکھی اور 1992 میں مسلم لیگ ن میں شمولیت سے قبل اس کے صدر کی حیثیت سے خدمات انجام دیں ۔ نہال ہاشمی ہاشمی کا شمار پاکستان کے سب سے ممتاز اور معروف فوجداری اور آئینی وکیلوں میں ہوتا ہے اور انھوں نے 1980 کی دہائی کے آخر میں قانون کی پریکٹس شروع کی۔ نہال ہاشمی لا ایسوسی ایٹس کے مینیجنگ پارٹنر بھی ہیں اور ان کے بہت سے رہنما پاکستان کی سیشن کورٹ اور ہائی کورٹ سمیت پاکستان کی عدلیہ میں خدمات انجام دے رہے ہیں۔ ایک وکیل کے طور پر اپنے ابتدائی دنوں میں، وہ سماجی، عوامی اور انسانی مسائل پر آئینی پٹیشن کو بھرنے کے لیے مشہور ہوئے اور عوام کے درمیان "مسٹر پٹیشنر" کا خطاب حاصل کیا۔ پاکستان کے لا جرنلز میں ان کے 25 سے زیادہ کیس رپورٹ ہوئے ہیں اور وہ کچھ انتہائی اعلیٰ درجے کے مقدمات سے وابستہ رہے ہیں، جن میں سے چند ایک کے نام کے لیے انھوں نے مرتضیٰ بھٹو کے قتل کے مقدمے میں، سابق وزیر اعظم نواز شریف کے نیب کیس میں اپنی قانونی خدمات انجام دیں۔

سیاسی کیریئر
------------

ہاشمی 1997 سے 1999 تک وزیر اعظم پاکستان محمد نواز شریف کے مشیر برائے قانون انصاف اور انسانی حقوق رہے ۔ وہ 2012 کے دوران کراچی میں پاکستان مسلم لیگ (ن)کے صدر کے طور پر خدمات انجام دے رہے تھے ۔ اگست 2014 میں انھیں سندھ میں مسلم لیگ ن چیپٹر کا جنرل سیکرٹری مقرر کیا گیا۔ اکتوبر 2014 میں انھیں دوبارہ مسلم لیگ (ن) سندھ کا جنرل سیکرٹری مقرر کیا گیا۔ وہ 2015 کے پاکستانی سینیٹ کے انتخابات میں مسلم لیگ ن کے امیدوار کے طور پر پنجاب سے جنرل نشست پر سینیٹ آف پاکستان کے لیے منتخب ہوئے تھے۔

وہ وزیر اعظم پاکستان کے مشیر برائے قانون ، انصاف اور انسانی حقوق کے طور پر کام کر چکے ہیں۔ مئی 2017 میں ان کی مسلم لیگ ن میں رکنیت معطل کر دی گئی تھی اور پارٹی ڈسپلن کی خلاف ورزی پر وزیر اعظم نواز شریف کی جانب سے انھیں سینیٹ کی رکنیت سے مستعفی ہونے کا کہا گیا تھا۔ جس کے بعد انھوں نے سینیٹ سے مستعفی ہونے کا اعلان کیا۔ جون 2017 میں انھوں نے سینیٹ کے چیئرمین سے ملاقات کے بعد سینیٹ سے اپنا استعفیٰ واپس لے لیا۔ یکم فروری 2018 کو، ہاشمی کو سپریم کورٹ آف پاکستان نے توہین عدالت کیس میں سزا سنائی۔ انھیں ایک ماہ قید کی سزا سنائی گئی اور اگلے پانچ سال تک عوامی عہدہ رکھنے سے روک دیا گیا۔ اسی دن انھیں گرفتار کر لیا گیا۔ وہ ایک ماہ بعد 28 فروری کو جیل سے رہا ہوئے۔

حوالہ جات
---------


| * د
* ب
* ت
 پاکستان میں انتخابات اور استصواب عامہ |
| --- |
| عام انتخابات | 

|  |  |
| --- | --- |
| (برطانوی دور حکومت) | 1920ء¹ - 1923ء¹ - 1926ء¹ - 1930ء¹ - 1934ء¹ - 1937ء¹ - 1945ء¹ |

|  |  |
| --- | --- |
| ( قیام پاکستان) | 1970ء - 1977ء - 1985ء - 1988ء - 1990ء - 1993ء - 1997ء - 2002ء - 2008ء - 2013ء - 2018ء - **2024ء** |

 |
| ایوان بالا کے انتخابات | 2006ء - 2009ء - 2012ء -*2015* |
| علاقائی انتخابات | 1951ء - 1953ء - 1954ء |
| استصواب عامہ | 1960ء - 1984ء - 2002ء |
| ¹ برطانوی ہندوستان کے حصے کے طور پر |
**قیس بن ربیع ابو محمد اسدی الکوفی الاحول**  ( 90 ہجری - 167 ہجری )، آپ کوفہ کے تبع تابعی اور صدوق درجہ کے حدیث راوی ہیں۔

### سیرت

آپ حدیث کے راویوں میں سے تھے اور علم کے برتنوں میں سے تھے یعنی بڑے پایہ کے علم والے تھے حالانکہ اس کے حفظ کی وجہ سے اس میں کچھ کمزوری بھی ہے۔آپ کی پیدائش نوے ہجری کے لگ بھگ ہوئی تھی۔ وہ جوانی میں دیانت دار اور امانت دار تھے، لیکن جب بڑے ہوئے تو ان کا حافظہ خراب ہو گیا، آپ کا امتحان لیا گیا، اس لیے محدثین آپ پر احادیث پیش کرتے تھے اور آپ احادیث کو غلط ملط کر دیتے تھے ۔ آپ کی وفات ایک سو اڑسٹھ ہجری میں ہوئی۔

### روایت حدیث

عمرو بن مرہ جہنی، زیاد بن علقہ، علقمہ بن مرثد، زبید یامی، محارب بن دطر، ابو اسحاق سبیعی، عدّہ اور ابو حسین اسدی، وغیرہ سے روایت ہے۔ وہ بہت سے لوگوں میں سے تھا۔ ان سے روایت ہے: ان کے دو ساتھی شعبہ بن حجاج، سفیان ثوری ، یحییٰ بن آدم، اسحاق بن منصور سلوی، علی بن جعد، یحییٰ حمانی، محمد بن بکر بن الریان وغیرہ۔

### جراح اور تعدیل

ابو احمد الحکیم نے کہا: اس کی حدیث القائم پر مبنی نہیں ہے۔ ابو احمد بن عدی الجرجانی کہتے ہیں: شعبہ نے اس کے بارے میں جو کہا ہے وہ یہ ہے کہ "لا باس بہ" اس میں کوئی حرج نہیں ہے۔ ابوبکر بیہقی نے کہا: اسے بطور دلیل استعمال نہیں کیا گیا۔ ابو حاتم رازی نے کہا: اس کا مقام صدوق ہے اور وہ قوی نہیں ہے، وہ اپنی احادیث لکھتا ہے اور انھیں بطور دلیل استعمال نہیں کرتا۔ ابو حاتم بن حبان البستی کہتے ہیں: میں نے اس کی حدیث پر عمل کیا اور دیکھا کہ وہ صحیح ہے، سوائے اس کے کہ جب وہ بڑا ہوا تو اس کا حافظہ خراب ہو گیا اور اس کی روایت میں برائیاں آگئیں، اس لیے وہ اس سے پرہیز کا مستحق ہے۔ ابو حفص عمر بن شاہین نے کہا: اس پر رک جانا ضروری ہے اور میں اسے ثقہ سمجھتا ہوں۔ ابو زرعہ رازی نے کہا:لین الحدیث "یہ نرم اور ضعیف ہے۔ ابو نعیم الفضل بن دکین کہتے ہیں: ان سے کہا گیا: کیا آپ کا قیس بن الربیع کے بارے میں کوئی خیال ہے؟ اس نے کہا نہیں. احمد بن شعیب النسائی کہتے ہیں: وہ ثقہ نہیں ہے۔ احمد بن صالح عجلی نے کہا: وہ صدوق "سچا ہے اور لوگوں نے اس کی حدیث کو نظرانداز کیا۔ ابراہیم بن یعقوب جوزجانی نے کہا: وہ "ساقط الحدیث "ہے۔

### وفات

آپ نے 167ھ میں وفات پائی ۔

حوالہ جات
---------

1. ↑  الخطيب البغدادي۔ تاريخ بغداد۔ **12**۔ دار الكتب العلمية۔ صفحہ: 456
2. ↑  "إسلام ويب - سير أعلام النبلاء - الطبقة السابعة - قيس- الجزء رقم8"۔ islamweb.net (بزبان عربی)۔ 12 نوفمبر 2020 میں اصل سے آرکائیو شدہ۔ اخذ شدہ بتاریخ 27 مئی 2021  الوسيط `|مسار أرشيف=` تم تجاهله (معاونت); الوسيط `|عنوان=` تم تجاهله (معاونت); الوسيط `|مسار=` تم تجاهله (معاونت); الوسيط `|تاريخ أرشيف=` تم تجاهله (معاونت); الوسيط `|تاريخ الوصول=` تم تجاهله (معاونت); الوسيط `|لغة=` تم تجاهله (معاونت); الوسيط `|موقع=` تم تجاهله (معاونت); تحقق من التاريخ في: `|archive-date=` (معاونت)
3. ↑  "موسوعة الحديث : قيس بن الربيع"۔ hadith.islam-db.com۔ 30 مئی 2021 میں اصل سے آرکائیو شدہ۔ اخذ شدہ بتاریخ 27 مئی 2021  الوسيط `|مسار أرشيف=` تم تجاهله (معاونت); الوسيط `|عنوان=` تم تجاهله (معاونت); الوسيط `|مسار=` تم تجاهله (معاونت); الوسيط `|تاريخ الوصول=` تم تجاهله (معاونت); الوسيط `|تاريخ أرشيف=` تم تجاهله (معاونت); الوسيط `|موقع=` تم تجاهله (معاونت)
**وان ایلن بیلٹ** توانائی سے بھر پور بار والے ذرات کا ایک علاقہ ہے، یہ ذرات شمسی ایٹمی گیس کے طوفانوں سے نکلتے ہیں، جو سیارے کے مقناطیسی میدان کے باعث اس سیارے کے گرد قبضہ کرلیتے ہیں اور ہمہ وقت ایک سیٹلائٹ کی طرح گردش میں رہتے ہیں۔

ان تیز رفتار ذرات سے پیدا ہونے والا تابکاری سیٹلائٹ برقیاتی آلات میں مداخلت کرسکتا ہے اور یہاں تک کہ بین الستاروی سفر کے دوران ان کے ذریعے گزرنے والے خلابازوں کو بھی خطرہ لاحق ہو سکتا ہے۔ شمسی سرگرمی میں تبدیلی کے ساتھ تابکاری کے بیلٹوں کی شکل، سائز اور شدت میں تبدیلی آتی ہے، جس کی وجہ سے ان کی حالت کا اندازہ لگانا مشکل ہوجاتا ہے۔

زمین کے پاس اس طرح کے دوایلن بیلٹ ہیں اور بعض اوقات دوسرے تابکاری بیلٹ عارضی طور پر بھی بن جاتے ہیں۔اور بعض اوقات یہ ایک دوسرے میں ضم بھی ہو جاتے ہیں ۔

اندرونی تابکاری کا بیلٹ زمین سے تقریبا 600600 میل دور ہے اور بیرونی تابکاری کا بیلٹ 36،000 میل دور تک پھیلا ہوا ہے۔ یہ خلائی جہاز کا سامنا کرنے والے سب سے بڑے خطرات میں سے ایک ہے۔

وان ایلن بیلٹ کی دریافت کا سہرا ایکسپلورر 1 مشن کے دوران سن 1958 میں جیمز وان ایلن کے سر بندھا

A cross section of Van Allen radiation belts
تابکاری بیلٹ نہ صرف خلائی نیوی گیشن کے لیے خطرہ ہیں، بلکہ وہ زمین کی حفاظت بھی کرسکتے ہیں۔ سورج اور کائناتی شعاعوں سے نکلنے والے تابکاری کے ذرات تابکاری بیلٹ کے ذریعہ روکے جاتے ہیں، جو زمین کو تابکاری سے دور رکھتا ہے تاکہ انسانوں کو نقصان سے بچائے۔

تحقیقی نقطہ نظر سے وان ایلن تابکاری کے حلقوں کا مطالعہ سائنسدانوں کے لیے شاکلہ (plasma) کا مطالعہ کرنے کے لیے سب سے آسان ذریعہ ہے۔ شاکلہ ایسی چیز ہے جس سے کائنات کا تقریبا 99 فی صد بنا ہے، لیکن ابھی تک پلازما میں موجود عمل ٹھیک سمجھا نہیں جا سکا۔




1. ↑  "وان ایلن"
2. ↑  "دریافت"
3. ↑  "English"
**مائیکروسافٹ پینٹ** (انگریزی: Microsoft Paint) ایک سادہ راسٹر گرافکس ایڈیٹر ہے جسے مائیکروسافٹ ونڈوز کے تمام ورژن کے ساتھ شامل کیا گیا ہے۔ پروگرام ونڈوز بٹ میپ (بی ایم پی) ، جے پی ای جی ، جی آئی ایف ، پی این جی اور سنگل پیج ٹی آئی ایف ایف فارمیٹس میں فائلوں کو کھولتا اور محفوظ کرتا ہے۔ پروگرام رنگ موڈ یا دو رنگ سیاہ اور سفید میں ہو سکتا ہے ، لیکن کوئی گرے اسکیل موڈ نہیں ہے۔ اس کی سادگی اور یہ کہ اسے ونڈوز کے ساتھ شامل کیا گیا ہے ، یہ تیزی سے ونڈوز کے ابتدائی ورژن میں سب سے زیادہ استعمال ہونے والی ایپلی کیشنز میں سے ایک بن گئی ، جس نے بہت سے لوگوں کو پہلی بار کمپیوٹر پر پینٹنگ سے متعارف کرایا۔ یہ اب بھی سادہ امیج ہیرا پھیری کے کاموں کے لیے وسیع پیمانے پر استعمال ہوتا ہے۔

جولائی 2017 میں ، مائیکروسافٹ نے پینٹ کو ونڈوز 10 کی فرسودہ خصوصیات کی فہرست میں شامل کیا اور اعلان کیا کہ یہ مائیکروسافٹ سٹور میں ایک مفت اسٹینڈ ایپلی کیشن بن جائے گی۔ مائیکروسافٹ نے پینٹ تھری ڈی کا متبادل تصور کیا تھا۔ تاہم ، پینٹ کو ونڈوز 10 میں شامل کرنا جاری رکھا گیا۔ مائیکرو سافٹ نے بالآخر کورس کو الٹ دیا اور ونڈوز 11 میں پینٹ کے تازہ ترین ورژن کا اعلان کیا۔ اس کی بجائے مائیکروسافٹ نے پینٹ تھری ڈی کو فرسودہ کر دیا
**ام صادر بنت اوس بن حق بن اسامہ** یا **بنت حارث بن سوید بن عقفان** معروف بہ **سجاح** ایک کاہنہ عورت تھی ، جس نے دیگر کذابین کی طرح جزیرہ نما عربستان میں ، پیغمبر اسلام محمد صل اللہ علیہ و آلہ وسلم کے وصال کے بعد ، زمانہ قبل از شروع جنگ یمامہ اور اس کے وسطی دور کے دوران ، دعوی نبوت کر دیا اور اپنے قبیلے کی بزعم خود رہبر و راہنما بن گئی۔ اور دیگر مدعیان و کذابین کی طرح عربستان کی سیاسی، سماجی، معاشی اور فوجی طاقت کو اپنے زیر قدرت کرنے کے خواب دیکھتے ہوئے مرکز سلطنت اسلامی مدینہ پر نظریں جما لیں۔

نسب
---

سجاح قبیلہ بنو تمیم سے تعلق رکھتی تھی۔ اور ماں کی جانب سے سلسلہ نسب قبیلہ بنو تغلب سے جا ملتا تھا ، جو اکثر مسیحی تھے۔ سجاح خود بھی مسیحی تھی یا اپنے مسیحی قبیلہ و خاندان کی بنا پر مسیحیت کی اچھی خاصی عالمہ تھی۔

دین سجاح
--------

آثار آیات و اصول دینی که سجاح جن کی مبلغ تھی ، ان میں سے ہم تک کچھ نہیں پہنچا. بہر حال، اس کا ایک منبر تھا اور وہ شعر و نثر میں اپنا کلام بہ دعوی آیات سناتی تھی۔ اس نے ایک موذن اور حاجب بھی رکھا ہوا تھا۔ سجاح خدا کو رب السحاب یعنی بادلوں کا خدا کہتی تھی۔ .

دعوی نبوت
---------

جب سجاح نے اپنی ہو نہار فطرت پر نظر کی اور دیکھا کہ مسیلمہ نے بستر پیری پر دعوی نبوت کر کے اتنا عروج و اقتدار حاصل کر لیا ہے اسے بھی اپنے جوہر خداداد سے فائدہ اٹھا کر کچھ کرنا چاہے تو مسیلمہ کی طرح نبوت کا کاروبار جاری کرنے کے قضیہ پر غور کرنے لگی۔ آخر جونہی سید العرب والعجم علیہ الصلوة والسلام کی خبر وفات سنی تو نبوت اور وحی الہی کی دعویدار بن بیٹھی۔ سب سے پہلے بنی تغلب نے اس کی نبوت کو تسلیم کیا جن کی وجہ سے اس میں ایک گونہ قوت آگئی۔ 

### ہذیل بن عمران کی شمولیت

ہذیل بن عمران جو بنو تغلب کا ایک نامور سردار اور عیسائی تھا وہ دین مسیحی چھوڑ کر سجاح پر ایمان لے آیا۔ سجاح کو جب اتنی قوت حاصل ہو گئی تو اس نے تبلیغ کا سلسلہ شروع کیا چنانچہ مسجع و مقفی عبارتوں میں خطوط لکھ لکھ کر تمام قبائل عرب کو اپنے دین جدید کی دعوت دی۔ جن کی وجہ سے ہزار ہا عرب نعمت اسلام سے محروم ہو کر ہادیہ جہالت و بادیہ ضلالت میں سرگردان ہونے لگے اور مرتد ہو گئے۔

### مالک ابن ہبیر کی شمولیت

مالک ابن ہبیر ہ رئیس بنی تمیم کے نام بھی ایک خط لکھا تھا۔ وہ اس مکتوب کی فصاحت وبلاغت سن کر اس کا گرویدہ ہو گیا۔ سر آنکھوں پر چل کر جبہ سا ہوا اور ترک اسلام کر کے مرتد ہو گیا۔ بہت سے دوسرے قبائل بھی ترک اسلام کر کے سجاح کے حلقہ بگوش ہو گئے جن میں ان من احمد بن قیس اور حارث بن بدر جیسے معزز شرفاء اس کی حمایت میں نمایاں سرگرمی کا اظہار کر رہے تھے۔

حوالہ جات
---------

1. 1 2 3   "Sad̲j̲āḥ"۔ دائرۃ المعارف الاسلامیہ (بزبان انگریزی)۔ **8**۔ لیڈن: ای جے بِرل۔ 1995ء۔ صفحہ: 738–739  الوسيط `|publication=` تم تجاهله (معاونت); الوسيط `|نام خانوادگی=` تم تجاهله (معاونت); الوسيط `|name=` تم تجاهله (معاونت); الوسيط `|شابک=` تم تجاهله (معاونت); الوسيط `|volime title=` تم تجاهله (معاونت); تحقق من التاريخ في: `|date=` (معاونت)
متحارب بادشاہوں کا دور یا متحارب ریاستوں کا دور ( چینی : 战国时代 , ژانگؤ شدائی ؛ انگریزی : Warring States Period ) پرانے چین کے ژوؤ شاہی خاندان ( چینی : 周朝 , ژوؤ چاؤ ؛ پنائن انگریزی : Zhou dynasty) کے عہد کے دوسرے حصے کو کہتے ہیں۔جو آہنئ دور میں لگ بھگّ 475 قبل مسیح سے 221 قبل مسیح تکّ جاری رہا۔ژوؤ شاہی خاندان پر اس پہلے عروج و زوال کا ایک دور گذر چکا تھا۔ متحارب ریاستوں کے عہد کے بعد 221 قبل مسیح میں چن شاہی خاندان کا دور آیا جنھوں نے ایک بار پھر سے چین کو ایک نظام کے تحت منظم کیا۔قابل ذکر بات یہ ہے کہ ژؤ شاہی خاندان کے بادشاہ کو صرف نام کی حکومت حاصل تھی طاقت اور حکمرانی کے اصل اختیارات مختلف راجاؤں اور جاگیرداروں کے پاس تھے۔

اگرچہ مختلف مورخین نے اس عہد کے مختلف ادوار لکھے ہیں
جو 481 قبل مسیح سے لے کر 403 قبل مسیح تک کا زمانہ بتایا جاتا ہے جب کہ سیما قوئن کے بقول یہ دور 475 قبل مسیح کا تھا لیکن یہ روایت بہت کم بیان کی گئی ہے۔ متحارب ریاستوں کی اصطلاح یا متحارب بادشاہوں کا نام ہان شاہی خاندان کے عہد میں مرتب کی گئی ایک تاریخ سے لیا گیا ہے البتہ اس بات پر بحث ضرور ہے کہ ان کے عروج و زوال کے ادوار کیا تھے۔کب سے کب تک عروج تھا اور کب زوال شروع ہوا وغیرہ۔ لیکن بہت سے مورخین نے جن شاہی خاندان (Jin) کے تین طاقتور خاندانوں میں منقسم ہونے کے واقعے کو اس دور کا آغاز قرار دیتے ہیں اور یہ 403 قبل مسیح کا دور تھا۔

سات متحارب ریاستیں
------------------

اس دور میں سات مختلف ریاستوں کے درمیان کش مکش، کھینچا تانی اور جھڑپیں ہوتی رہیں ::

* مغرب میں چن راج ( 秦国 , Qin Guo )
* جنوب میں یانگتسی دریا کے درمیانی حصے پر واقع چو راج ( 楚國 , Chu Guo )
* مشرق میں آدھونک شاندونگ پرانت میں چی راج ( 齐國 , Chi Guo )
* بہت دور مشرق بعید میں موجودہ بیجنگ شہر کے قریب واقع یان راج ( 燕國 , Yan Guo )
* وسط جنوب میں ہان راج ( 韓國 , Han Guo )
* عین مرکز میں ویئی راج ( 魏國 , Wei Guo )
* شمال کے قریب ژوؤ راج ( 赵國 , Zhao Guo )

پس منظر
-------

مشرقی شاہی خاندان ژاہو کا زوال پانچویں صدی قبل مسیح سے شروع ہو گیا تھا۔ ان کی ریاست اپنے دفاع کے لیے دوسری اتحادی ریاستوں کی افواج پر انحصار کرنے لگی۔ لگ بھگ ایک سو چھوٹی ریاستیں سات بڑی ریاستوں کے اتحاد میں مدغم ہوگئیں جن میں: چُو، ہان، قوئن، ویئئ، یان، قئی اور ژوہو شامل تھیں۔ اگرچہ یہ ریاستیں باہم ضم ہو گئی تھیں لیکن ان کی حکمران بدستور خود مختاری اور شہنشاہی چاہتے تھے اور یہی وہ بنیادی وجہ تھی جس کی بنا پر سینکڑوں جنگیں 535-286 قبل مسیح کے دوران لڑی گئیں۔

حوالہ جات
---------

1. ↑  Readings in classical Chinese philosophy, P. J. Ivanhoe, Bryan William Van Norden, Hackett Publishing, 2005, ISBN 978-0-87220-780-6, *... Warring States Period (Zhanguo shidai). The period 403–221. It began when the Zhou king officially recognized the partitioning of the state of Jin, which had been carved up by and divided among the members of an alliance of other states ...*
2. ↑  Cartwright, M. (2017, July 12). Warring States Period. Ancient History Encyclopedia. Retrieved from
**سلیمان جمال بین** (پیدائش: 22 جولائی 1981ء سینٹ جیمز، بارباڈوس) ایک ویسٹ انڈین کرکٹ کھلاڑی ہے جو ویسٹ انڈیز کے لیے بین الاقوامی کرکٹ اور بارباڈوس کے لیے اول درجہ کرکٹ کھیلتا ہے۔ بینن نے 1999/00ء میں بائیں ہاتھ کے آرتھوڈوکس اسپن باؤلر کے طور پر ڈیبیو کیا۔ وہ 17.48 کی فرسٹ کلاس اوسط کے ساتھ کافی مفید بائیں ہاتھ کے بلے باز بھی ہیں۔ اپنے ڈیبیو سیزن سے، بین کو بارباڈوس کی ٹیم میں جگہ کے لیے سخت جدوجہد کرنی پڑی ہے جس میں چار ویسٹ انڈین بین الاقوامی تیز گیند باز شامل ہیں۔

### بین الاقوامی کیریئر

2007/08ء کیریب بیئر کپ میں زبردست کارکردگی کے سلسلے کے بعد، بین کو ویسٹ انڈیز کے ٹیسٹ اسکواڈ میں بلایا گیا۔ اس نے اسپنر کی جگہ کے لیے امیت جاگرناتھ سے مقابلے کو شکست دی اور 22 مارچ 2008ء کو اس نے ویسٹ انڈیز کے لیے سری لنکا کے خلاف پروویڈنس اسٹیڈیم، گیانا میں پہلے ٹیسٹ میں ڈیبیو کیا۔ اس نے سری لنکا کی پہلی اننگز میں کافی اچھی گیند بازی کی، 3.00 کی اکانومی پر 40 اوورز کرائے، لیکن اس کا کوئی فائدہ نہیں ہوا۔ اپنی پہلی ٹیسٹ اننگز میں اس نے 28 رنز بنائے اور ویسٹ انڈیز کے ٹاپ آرڈر کے سستے میں آؤٹ ہونے کے بعد کچھ مفید نچلے آرڈر کی مزاحمت میں مدد کی۔ سری لنکا کی دوسری اننگز میں، اس نے اپنی پہلی ٹیسٹ وکٹ مہیلا جے وردھنے (شیو نارائن چندرپال کے ہاتھوں کیچ) حاصل کی اور 59/3 کے ساتھ مکمل کیا۔ وہ اپنی دوسری اننگز میں صرف 7 رنز بنا سکے جب ویسٹ انڈیز کو 121 رنز سے شکست ہوئی۔ 6 دسمبر 2009ء کو، آسٹریلیا کے خلاف دوسرے ٹیسٹ کے تیسرے دن، بین نے اننگز کے لیے 53 اوورز کرانے کے بعد کیریئر کے بہترین اعداد و شمار 5/155 کے ساتھ اپنی پہلی پانچ وکٹیں حاصل کیں۔ ویسٹ انڈیز اور آسٹریلیا کے درمیان واکا میں کھیلے گئے تیسرے ٹیسٹ میں، بینن بریڈ ہیڈن اور مچل جانسن کے ساتھ درمیانی پچ میں ہونے والی جھگڑے کے لیے جانچ کی زد میں آئے جب گیند کو فیلڈ کرنے کی کوشش میں جانسن سے الجھ گئے اور بعد میں ان پر دو ون ڈے میچوں کی پابندی لگائی گئی۔ کھیل کی روح کی خلاف ورزی کا قصوروار۔ 28 فروری 2010ء کو، زمبابوے کے خلاف ٹوئنٹی 20 انٹرنیشنل میں، بینن ٹیسٹ اسٹیٹس رکھنے والے ملک کے خلاف ٹوئنٹی 20 انٹرنیشنل میں دو میڈن اوور پھینکنے والے پہلے بولر بن گئے، جس نے چھ رنز کے عوض چار وکٹیں حاصل کیں۔ 2012ء کے آئی سی سی ورلڈ ٹی 20 میں، انھوں نے نکیتا ملر کے ساتھ مل کر ٹی 20 ورلڈ کپ (20) میں 10ویں وکٹ کی سب سے زیادہ شراکت کا ریکارڈ قائم کیا تھا۔ اس جوڑی کا ریکارڈ ٹی 20 ورلڈ میں آخری وکٹ کے لیے سٹیو فن-جیڈ ڈرنباچ کی ریکارڈ پارٹنرشپ نے برابر کیا ہے۔

### 2010:جنوبی افریقہ کے خلاف ہوم سیریز

جون 2010ء میں جنوبی افریقہ کے خلاف تین ٹیسٹ میچوں کی سیریز کے دوران، بین نے 30.6 کی اوسط اور 29.3 کے اسٹرائیک ریٹ سے 15 وکٹیں حاصل کیں اور تیسرے ٹیسٹ میں جنوبی افریقہ کی پہلی اننگز میں 6/81 کے اپنے ٹیسٹ بہترین باؤلنگ کے اعداد و شمار کو حاصل کیا۔ بینن کی کوششوں کے باوجود، جنوبی افریقی فاسٹ باؤلر ڈیل سٹین کے ساتھ تھوکنے کے واقعے کے ذریعے ان کی کارکردگی کو داغدار کر دیا گیا۔ بین کے بارے میں بتایا گیا کہ بیٹنگ کے دوران آؤٹ ہونے کے بعد بینن نے اسٹین کو بین کے پیروں پر تھوکنے کے لیے اکسایا اور اس کے نتیجے میں کرکٹ جنوبی افریقہ کی جانب سے آئی سی سی کو باقاعدہ شکایت کی گئی، جس کی شکایت ویسٹ انڈیز کرکٹ کی جانب سے بھی کی گئی، جس کی وجہ سے اسٹین اپنی میچ فیس سے محروم ہو گئے۔

حوالہ جات
---------
**چارلس ٹیز رسل**  جو یہوواہ کے گواہوں کا پیشرو ہے، ایلیگینی (موجودہ پٹسبرگ)، امریکا میں 16 فروری 1852ء کو پیدا ہوا۔ اس کو بچپن میں بائبل پڑھنے کا از حد شوق تھا۔ اکثر وقت بائبل کے مطالعہ میں صرف کرتا۔ پندرہ یا سولہ کی عمر میں بائبل پر غور و حوض کرنے کے بعد وہ اس نتیجہ پر پہنچا کہ مسیحیت کے مروجہ اور مقبولہ عقائد باطل ہیں۔ وہ اکثر غور و فکر کیا کرتا تھا کہ یہ کس طرح ہو سکتا ہے کہ بعض انسانوں کے لیے ابدی جہنم کی سزا مقرر کی جائے۔ مسیح ناصری کی آمد ثانی بھی اس کی دلچسپی کا خاص مرکز تھا۔

بائبل کلاس کا اجرا
------------------

بائبل کے مطالعہ کو رواج دینے کے لیے رسل نے اپنے چند دوستوں کو ساتھ ملایا اور 1870ء میں ایک بائبل کلاس جاری کی۔

آمد ثانی کا عقیدہ
-----------------

رسل اور اس کے ساتھیوں کا مسیح کی آمد ثانی کے متعلق یہ عقیدہ تھا کہ ان کی آمد اس دنیا میں روحانی شکل میں ہوگی، جسمانی میں نہیں آئیں گے۔ چنانچہ 1874ء میں رسل اور اس کے ساتھیوں نے محسوس کیا کہ یسوع مسیح دنیا میں واپس آ گئے ہیں۔ اور ان کا کام یہ ہے کہ وہ ان تمام لوگوں کو جو ان پر حقیقی ایمان رکھتے ہیں جمع کریں اور غلط عقائد سے نجات دلائیں۔ یہ کام 1914ء تک مکمل کر لیں گے۔ اس کے بعد وہ کفر کی حکومت (Gentile Rule) صفحہ ہستی سے مٹا دینے کا اعلان کریں گے۔ اور پھر خدا کی حکومت قائم ہو جائے گی جس میں ان کے اپنے معتقدین شامل ہوں گے۔

باربر سے الحاق
--------------

1974ء میں نیلسن ایچ باربر کے رسالہ "دی ہرالڈ آف دی مارننگ" کی ایک کاپی ان کی نظر سے گذری تو اس کے مطالعہ سے اس کو یہ علم ہوا کہ کچھ اور لوگ بھی ہیں جو یسوع مسیح آمد ثانی روحانی مانتے ہیں نہ کہ جسمانی۔ چنانچہ رسل اور اس کے بائبل اسٹڈی گروپ نے باربر سے الحاق کر لیا اور رسل نے باربر کے پرچے کے ضروری اخراجات مہیا کرنے شروع کر دیے۔

دو سال کے اندر اندر ان ان دونوں میں بعض اختلافات پیدا ہو گئے۔ رسل اور اس کے بائبل اسٹڈی گروپ میں باربر سے الحاق توڑ لیا اور رسالہ کو مالی امداد دینا بند کر دی۔

حوالہ جات
---------

1. 1 2  ربط :    — اخذ شدہ بتاریخ: 27 اپریل 2014 — اجازت نامہ: CC0
2. 1 2   — اخذ شدہ بتاریخ: 10 اکتوبر 2015 — مصنف: فرانس کا قومی کتب خانہ  — اجازت نامہ: آزاد اجازت نامہ
3. 1 2  دائرۃ المعارف بریطانیکا آن لائن آئی ڈی:  — بنام: Charles Taze Russell — اخذ شدہ بتاریخ: 9 اکتوبر 2017 — عنوان : Encyclopædia Britannica
4. 1 2  ایس این اے سی آرک آئی ڈی:  — بنام: Charles Taze Russell — اخذ شدہ بتاریخ: 9 اکتوبر 2017
5. 1 2  فائنڈ اے گریو میموریل شناخت کنندہ:  — بنام: Charles Taze Russell — اخذ شدہ بتاریخ: 9 اکتوبر 2017
6. 1 2  گرین انسائکلوپیڈیا کیٹلینا آئی ڈی:  — بنام: Charles Taze Russell — عنوان : Gran Enciclopèdia Catalana
7. ↑  انٹرنیٹ مووی ڈیٹابیس آئی ڈی:
8. ↑   — اخذ شدہ بتاریخ: 10 اکتوبر 2015 — مصنف: فرانس کا قومی کتب خانہ  — اجازت نامہ: آزاد اجازت نامہ
9. ↑  مذکور بطور: organizational founder
**ﻋﻠﯽ ﺑﻦ ﺣﺴﻦ ﻤﺜﻠﺚ بن حسن بن حسن بن علی** ‏المعروف **ﻋﻠﯽ العابد**، **علی الخیر** و**علی الاغر** حسن مثلث اور اُم عبد اللہ بنت عامر بن عبد اللہ كلابیہ کے بیٹے تھے۔ والد، تایا اور چچا کی طرح علی الخیر بھی منصور کے قید خانے میں مظالم کا نشانہ بنے۔

ولادت ونسب
----------

مدینہ منورہ میں 101ھ میں پیدا ہوئے۔

علی العابد بن حسن مثلث بن حسن مثنی بن حسن سبط بن علی بن ابی طالب بن عبد المطلب بن ہاشم بن عبد مناف بن قصی بن کلاب بن مرہ بن کعب بن لؤی بن غالب بن فہر بن مالک بن قریس بن کنانہ بن خزیمہ بن مدرکہ بن الیاس بن مضر بن نزار بن معد بن عدنان۔

نکاح و ذریت
-----------

ﻋﻠﯽ ﺍﻟﻌﺎﺑﺪ نے عبد اللہ محض ﮐﯽ دختر ﺯﯾﻨﺐ ﺳﮯ ﻋﻘﺪ کیا۔ وہ ﺩﻭﻧﻮﮞ "ﺯﻭﺝِ ﺻﺎﻟﺢ" ﯾﻌﻨﯽ ﭘﺮ ﮨﯿﺰ ﮔﺎﺭ ﺟﻮﮌﺍ ﻣﻌﺮﻭﻑ ﺗﮭﮯ۔ ﺩﻭﻧﻮﮞ ﮨﯽ ﺍﻧﺘﮩﺎﺋﯽ ﻋﺒﺎﺩﺕ ﮔﺰﺍﺭ ﺍﻭﺭ ﺻﺎﻟﺢ ﺗﮭﮯ۔ ان دونوں ﮐﮯ ﭘﺎﻧﭻ بیٹے ﺍﻭﺭ ﭼﺎﺭ بیٹیاں ہوﺋﯿﮟ۔ اولاد میں معروف حسین بن علی العابد (صاحبِ فخ) ہوئے۔

وفات
----

23 ﻣﺤﺮﻡ 146ھ ﮐﻮ ﻋﻠﯽ العابد ﮐﯽ 45 ﺳﺎﻝ ﮐﯽ ﻋﻤﺮ ﻣﯿﮟ ﺯﻧﺪﺍﻥِ ﻣﻨﺼﻮﺭ عباسی ﻣﯿﮟ وفات ﮨﻮﺋﯽ، کہا جاتا ہے کہ ﺟﺐ ان ﮐﯽ ﺷﮩﺎﺩﺕ ﮨﻮﺋﯽ ﺗﻮ ﺍﺱ ﻭﻗﺖ وہ ﺳﺠﺪﮦ ﮐﯽ ﺣﺎﻟﺖ ﻣﯿﮟ ﺗﮭﮯ ﺍﻭﺭ ان کا جسم ﺯﻧﺠﯿﺮﻭﮞ ﺳﮯ ﺟکﮍﺍ ﮨﻮﺍ ﺗﮭﺎ۔

حوالہ جات
---------

1. ↑  مقاتل الطالبيين: 174
2. ↑  مقاتل الطالبيين: 176
**حضرت ثعلبہ بن قیس ؓ** اہل کتاب صحابی رسول تھے۔

نام ونسب
--------

ثعلبہ نام، باپ کا نام قیس، یہود مدینہ سے تھے؛ مگریہ تصریح نہیں مل سکی کہ کس قبیلہ سے تعلق تھا۔

اسلام
-----

صحیح طور سے نہیں کہا جاسکتا کہ آپ نے کب اسلام قبول کیا؛ لیکن چونکہ ان آیتوں کی تفسیر کے ضمن میں جواہلِ کتاب صحابہ رضی اللہ عنہم اجمعین کے بارے میں نازل ہوئیں، آپ کا نام عبد اللہ بن سلام رضی اللہ عنہ وغیرہ کے ساتھ آتا ہے، اس لیے یہ کہ کہا جاسکتا ہے کہ آپ متقدم الاسلام ہوں گے۔

وفات
----

سنہ وفات کے متعلق بھی کوئی تصریح نہیں مل سکی۔

فضائل
-----

یوں توان تمام فضائل وانعام کے آپ بھی مستحق ہیں جن کے دوسرے اہلِ کتاب صحابہ رضی اللہ عنہم اجمعین مستحق ہیں؛ لیکن ذیل کی دوآیتوں کے ضمن میں خصوصیت سے آپ کانام بھی مفسرین لیتے ہیں، جب کفارِ قریش آنحضرت صلی اللہ علیہ وسلم اور قرآن کے متعلق مختلف قسم کے شکوک وشبہات پیدا کرنے لگے تواس کے لیے ایک ثبوت یہ بھی پیش کیا گیا:
أَوَلَمْ يَكُنْ لَهُمْ آيَةً أَنْ يَعْلَمَهُ عُلَمَاءُ بَنِي إِسْرَائِيلَ۔

ترجمہ:کیا ان کے لیے یہ بات دلیل نہیں ہے کہ اس کو(قرآن) علمائے بنی اسرائیل جانتے ہیں۔
علما سے جولوگ مراد ہیں، مفسرین ان میں حضرت ثعلبہ رضی اللہ عنہ کا نام بھی لیتے ہیں، ابن عباس رضی اللہ عنہ کی روایت ہے کہ ایک مرتبہ حضرت عبد اللہ بن سلام رضی اللہ عنہ اور حضرت ثعلبہ رضی اللہ عنہ وغیرہ آنحضرت صلی اللہ علیہ وسلم کی خدمت میں حاضر ہوئے اور انھوں نے عرض کیا کہ یارسول اللہ صلی اللہ علیہ وسلم! ہم لوگ آپ پر، قرآن پر، حضرت موسیٰ علیہ السلام اور توریت اور حضرت عزیر علیہ السلام پر توضرور ایمان لاتے ہیں؛ مگراس کے علاوہ تمام کتب ورسل کوماننا ضروری نہیں سمجھتے، اس پریہ آیت نازل ہوئی:
يَاأَيُّهَا الَّذِينَ آمَنُوا آمِنُوا بِاللَّهِ وَرَسُولِهِ وَالْكِتَابِ الَّذِي نَزَّلَ عَلَى رَسُولِهِ وَالْكِتَابِ الَّذِي أَنْزَلَ مِنْ قَبْلُ۔

ترجمہ:اے ایمان والو! ایمان لاؤ اللہ اور اس کے رسول پراور اس کی کتاب پرجواللہ نے اپنے رسول صلی اللہ علیہ وسلم پراتاری اور ان کتابوں پرجن کواللہ نے اس سے پہلے اُتارا ہے۔
زندگی کے دوسرے حالات وکمالات پردۂ خفا میں ہیں۔

حوالہ جات
---------

1. ↑  (الشعراء:197)
2. ↑  (النساء:136)